
Bucureşti, 23.11.2011

P.L.x582/2011

                                              Nr.23/356/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru corelarea unor reglementări privind facilităţile de călătorie, corespunzător noilor categorii de trenuri, transmis cu adresa nr.P.l.x 582 din 7 noiembrie 2011.

În conformitate cu prevederile Constituţiei României, republicată, Camera decizională pentru aceast proiect de lege este Camera Deputaţilor.
.
PREŞEDINTE,

Iulian Iancu

P.L.x582/2011

                                          Nr.23/356/2011
R A P O R T

asupra proiectului de Lege pentru corelarea unor reglementări privind facilităţile de călătorie, corespunzător noilor categorii de trenuri


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare cu proiectul de Lege pentru corelarea unor reglementări privind facilităţile de călătorie, corespunzător noilor categorii de trenuri, transmis cu adresa nr.P.l.x 582 din 7 noiembrie 2011 şi înregistrat la comisie sub nr.23/356/2011 din 8 noiembrie 2011.

În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.
Proiectul de lege a fost respins de Senat, în şedinţa din 31 octombrie 2011.


Proiectul de lege a fost avizat favorabil de Consiliul Legislativ, cu adresa nr.854 din 1 august 2011.
Proiectul de lege are ca obiect de reglementare corelarea unor reglementări privind facilităţile de călătorie acordate persoanelor cu handicap grav, celor cu handicap accentuat, persoanelor cu afecţiuni renale, pensionarilor din celelalte sisteme proprii de asigurări sociale, corespunzător noilor categorii de trenuri, ca urmare a adoptării terminologiei definite explicit pentru serviciile feroviare şi utilizată în prezent în practica europeană, respectiv a transformării celor patru categorii actuale de trenuri (intercity, rapid, accelerat şi personal) în următoarele categorii: intercity IC, interregio IR şi regio R.

Membrii Comisiei pentru industrii şi servicii au examinat proiectul de lege şi documentele conexe în şedinţa din 22 noiembrie 2011.

La lucrările comisiei au fost prezenţi 27 deputaţi din totalul de  30 deputaţi membri ai comisiei.

La dezbateri a participat domnul secretar de stat Eusebiu Pistru, din partea Ministerului Transporturilor şi Infrastructurii.
Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru corelarea unor reglementări privind facilităţile de călătorie, corespunzător noilor categorii de trenuri, în forma prezentată de Guvern.


Prin obiectul de reglementare şi conţinut, proiectul de act normativ se încadrează în categoria legilor ordinare.
PREŞEDINTE,
Iulian IANCU
Consilier parlamentar,
Ioan Bivolaru

